text: Fængslet for ulovlig besiddelse af skydevåben
  27 januar 2018 kl. 12.52
  21-årig fra Stengårdsvej i Esbjerg fængslet i 14 dage 
  
  En 21-årig mand er ved retten i Esbjerg lørdag blevet fængslet frem til den 9. februar. Manden var efterlyst i forbindelse med et fund af skydevåben på en adresse på Stengårdsvej i Esbjerg den 18. oktober 2017.
  Han blev i går fredag eftermiddag anholdt i København og er sigtet for ulovlig besiddelse af skydevåben.
  Grundlovsforhøret er afholdt for lukkede døre. Derfor kan Syd- og Sønderjyllands Politi ikke give yderligere oplysninger i øjeblikket.
  
  